ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๙๑๐ (พ.ศ. ๒๕๕๑)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๑ ในเขตกรุงเทพมหานครและจังหวัดที่มีเส้นทางต่อเนื่องจำนวน๓ เส้นทาง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๕๓๑ (พ.ศ. ๒๕๔๘) ประกาศ ณ วันที่ ๑๐ พฤษภาคม ๒๕๔๘ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๔๖วิทยาเขตรามคำแหง-รองเมือง และสายที่ ๕๑๖ เทเวศร์-หมู่บ้านบัวทองเคหะประกาศคณะกรรมการควบคุมการขนส่งทางบกกลาง ฉบับที่๑๓๗๘ (พ.ศ. ๒๕๔๖) ประกาศ ณ วันที่ ๒๕ มีนาคม ๒๕๔๖ กำหนด (ปรับปรุง)เส้นทางสำหรับการขนส่งประจำทางด้วยรถโดยสารปรับอากาศ หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๕๓๘ศรีอยุธยา-สถาบันเทคโนโลยีราชมงคล (จังหวัดปทุมธานี) นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑๘/๒๕๕๑ เมื่อวันที่ ๑๔ ตุลาคม ๒๕๕๑ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ในเขตกรุงเทพมหานครและจังหวัดที่มีเส้นทางต่อเนื่อง สายที่ ๔๖วิทยาเขตรามคำแหง-รองเมือง เป็น วิทยาเขตรามคำแหง-หัวลำโพง สายที่ ๕๑๖เทเวศร์-หมู่บ้านบัวทองเคหะ ให้มีรายละเอียดเส้นทางผ่านพุทธมณฑล สาย ๒ และสายที่๕๓๘ ศรีอยุธยา-สถาบันเทคโนโลยีราชมงคล (จังหวัดปทุมธานี) เป็นโรงพยาบาลสงฆ์-มหาวิทยาลัยเทคโนโลยีราชมงคลธัญบุรีโดยให้ใช้รายละเอียดเส้นทางดังต่อไปนี้สายที่ ๔๖ วิทยาเขตรามคำแหง-หัวลำโพงจากวิทยาเขตรามคำแหงไปหัวลำโพงเริ่มต้นจากวิทยาเขตรามคำแหง ไปตามถนนรามคำแหง ๒ แยกขวาไปตามถนนบางนา-ตราดถึงสี่แยกบางนา แยกขวาไปตามถนนสุขุมวิท แยกซ้ายไปตามถนนพระราม ๔แยกขวาไปตามถนนบรรทัดทอง แยกซ้ายไปตามถนนจรัสเมือง แยกขวาไปตามถนนพระราม ๖แยกซ้ายไปตามถนนพระราม ๑ แยกซ้ายไปตามถนนกรุงเกษม ถึงแยกนพวงศ์ แยกซ้ายข้ามสะพานนพวงศ์แยกขวาไปตามถนนเลียบทางรถไฟหัวลำโพง จนสุดเส้นทางที่สถานีรถไฟหัวลำโพงจากหัวลำโพงไปวิทยาเขตรามคำแหงเริ่มต้นจากสถานีรถไฟหัวลำโพง แยกซ้ายไปตามถนนรองเมืองแยกขวาไปตามถนนเจริญเมือง แยกซ้ายไปตามถนนจารุเมือง แยกขวาไปตามถนนจรัสเมือง แยกขวาไปตามถนนบรรทัดทองแยกซ้ายไปตามถนนพระราม ๔ แล้วไปตามเส้นทางเดิม จนสุดเส้นทางที่วิทยาเขตรามคำแหงสายที่ ๕๑๖ เทเวศร์-หมู่บ้านบัวทองเคหะจากเทเวศร์ไปหมู่บ้านบัวทองเคหะเริ่มต้นจากเทเวศร์ ไปตามถนนสามเสน ถนนจักรพงษ์ แยกซ้ายไปตามถนนราชดำเนินกลางถึงอนุสาวรีย์ประชาธิปไตย วกกลับตามถนนราชดำเนินกลาง ข้ามสะพานผ่านพิภพลีลาสะพานสมเด็จพระปิ่นเกล้า ไปตามถนนสมเด็จพระปิ่นเกล้า ถนนบรมราชชนนี กลับรถที่สะพานต่างระดับพุทธมณฑลสาย ๒ แยกซ้ายไปตามถนนกาญจนาภิเษก แยกซ้ายไปตามถนนบางกรวย-ไทรน้อยจนสุดเส้นทางที่หมู่บ้านบัวทองเคหะจากหมู่บ้านบัวทองเคหะไปเทเวศร์เริ่มต้นจากหมู่บ้านบัวทองเคหะ ไปตามถนนบางกรวย-ไทรน้อย แยกขวาไปตามถนนกาญจนาภิเษกแล้วไปตามเส้นทางเดิม ถึงสี่แยกคอกวัว แยกซ้ายไปตามถนนตะนาว ถนนสิบสามห้างแยกขวาไปตามถนนพระสุเมรุ แยกซ้ายไปตามถนนประชาธิปไตย แยกซ้ายไปตามถนนพิษณุโลกจนสุดเส้นทางที่เทเวศร์สายที่ ๕๓๘โรงพยาบาลสงฆ์-มหาวิทยาลัยเทคโนโลยีราชมงคลธัญบุรีจากโรงพยาบาลสงฆ์ไปมหาวิทยาลัยเทคโนโลยีราชมงคลธัญบุรีเริ่มต้นจากโรงพยาบาลสงฆ์ ไปตามถนนศรีอยุธยาแยกซ้ายไปตามถนนพญาไท แยกขวาไปตามถนนราชวิถี ถนนดินแดง แยกซ้ายไปตามถนนวิภาวดีรังสิตถนนอุตราภิมุข (ทางยกระดับดอนเมืองโทลเวย์) ถึงดอนเมือง ไปตามถนนวิภาวดีรังสิตแยกซ้ายไปตามถนนพหลโยธิน ผ่านห้างสรรพสินค้าเทสโก้โลตัสขึ้นสะพานกลับรถไปตามถนนพหลโยธิน ผ่านห้างสรรพสินค้าฟิวเจอร์พาร์คแยกซ้ายไปตามทางหลวงแผ่นดินหมายเลข ๓๐๕ (ถนนรังสิต-นครนายก)แยกซ้ายไปตามถนนเลียบคลอง ๖ จนสุดเส้นทางที่มหาวิทยาลัยเทคโนโลยีราชมงคลธัญบุรีจากมหาวิทยาลัยเทคโนโลยีราชมงคลธัญบุรีไปโรงพยาบาลสงฆ์เริ่มต้นจากมหาวิทยาลัยเทคโนโลยีราชมงคลธัญบุรีไปตามถนนเลียบคลอง ๖ แยกขวาไปตามทางหลวงแผ่นดินหมายเลข ๓๐๕ (ถนนรังสิต-นครนายก)ถึงรังสิต ลอดใต้สะพานข้ามคลองรังสิต แยกขวาไปตามถนนพหลโยธิน ผ่านห้างสรรพสินค้าเทสโก้โลตัสขึ้นสะพานกลับรถ ไปตามถนนพหลโยธิน ผ่านห้างสรรพสินค้าฟิวเจอร์พาร์ค ไปตามถนนพหลโยธินแล้วไปตามเส้นทางเดิม แยกขวาไปตามถนนดินแดง ถนนราชวิถี ถึงอนุสาวรีย์ชัยสมรภูมิ ไปตามถนนราชวิถีแยกซ้ายไปตามถนนพระราม ๖ แยกซ้ายไปตามถนนศรีอยุธยา จนสุดเส้นทางที่โรงพยาบาลสงฆ์ประกาศณ วันที่ ๒๐ พฤศจิกายน พ.ศ. ๒๕๕๑ถวัลย์รัฐอ่อนศิระรองปลัดกระทรวงคมนาคมหัวหน้ากลุ่มภารกิจการพัฒนาโครงสร้างพื้นฐานด้านทางหลวงรักษาราชการแทนรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑๑มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๓ ง/หน้า ๑๙๓/๕ มีนาคม ๒๕๕๒